Tiheys

**Tiheys** on suure/määrä, joka ilmaisee kappaleen massan suhteessa sen tilavuuteen. Sen tunnus on *[[Rhoo|ρ]]*. Tietyn lämpötilan ja paineen vallitessa tiheys on kullekin aineelle ominainen vakio. 

## Yhtälöitä

Tiheys esitetään muodossa 

:\rho=\frac{m}{V},

missä m on tarkasteltavan kappaleen massa ja V sen tilavuus.

### Ideaalikaasun tiheys

Lämpölaajenemisen vuoksi samankin aineen tiheys riippuu lämpötilasta. Kiinteillä aineilla ja nesteillä lämpölaajeneminen on kuitenkin melko vähäistä, mutta kaasuilla paljon suurempaa, jota paitsi niiden tiheys riippuu myös paineesta. Ideaalikaasun tiheys (ρ) riippuu sen moolimassasta (M), absoluuttisesta lämpötilasta (T) ja paineesta (p) seuraavasti:

\rho = \frac{Mp}{RT},

missä R on yleinen kaasuvakio. Todellisten kaasujenkin tiheydet ovat yleensä tätä lähellä, elleivät ne ole lähellä nesteytymistään.

## Yksiköt

SI-järjestelmässä tiheyden yksikkö on kg/m³ (kilogramma kuutiometriä kohti). Se on kuitenkin varsin pieni yksikkö, jota yleensä käytetään kaasuille. Käytännössä tavallisempia tiheyden yksikköjä ovat g/cm³ (gramma kuutiosenttimetriä kohti) ja kg/dm³ (kilogramma kuutiodesimetriä kohti eli kilogramma litraa kohti).

Tavallisesti tiheydellä tarkoitetaan *keskitiheyttä*, jolloin oletetaan massan olevaan kauttaaltaan homogeenista. 

Tiheyden yksiköiden suhteet toisiinsa ovat: 1&nbsp;000&nbsp;kg/m³ = 1&nbsp;kg/dm³ = 1&nbsp;g/cm³

Tiheyttä kutsutaan joskus **ominaispainoksi** (lyhenne om.p.). Tällöin se ilmoitetaan usein ilman yksikköä, suhteena veden tiheyteen: esimerkiksi ominaispainolla 2,5 tarkoitetaan tiheyttä 2,5&nbsp;kg/dm³. Ominaispaino ei ole ominaissuure sanan systeemaattisessa merkityksessä, eli se ei kuvaa jotain suuretta massayksikköä kohti. Nykystandardin mukaan termi on vanhentunut.

## Esimerkkejä tiheyksistä

Veden tiheys on varsin lähellä arvoa 1&nbsp;kg/dm³, koska kilogramma määriteltiin alkujaan yhden vesilitran massaksi.

Maan päällä vallitsevissa olosuhteissa suurin tiheys on osmiumilla, 22,59&nbsp;kg/dm³. Kiinteistä aineista pienin tiheys on eräillä orgaanisilla materiaaleilla kuten korkilla (noin 0,2–0,5&nbsp;kg/dm³) sekä erittäin huokoisilla aerogeeleillä (jopa 0,001–0,002&nbsp;kg/dm³).

Kaasujen tiheys on huomattavasti pienempi kuin tyypillisten kiinteiden aineiden. Esimerkiksi ilman tiheys on NTP-tilassa (lämpötila 0&nbsp;°C, paine 1&nbsp;013 hPa) 1,293&nbsp;kg/m³  ja 15&nbsp;°C:ssa samassa paineessa 1,225&nbsp;kg/m³. vedyn tiheys NTP:ssä on vain 0,0899&nbsp;kg/m³.

Suuren paineen vallitessa aineiden tiheys voi olla paljon suurempikin. Esimerkiksi Auringon keskuksessa tiheys on noin 150&nbsp;000&nbsp;kg/m³. Vielä suurempia tiheyksiä esiintyy maailmankaikkeudessa esimerkiksi valkoisissa kääpiöissä kuten Sirius B:ssä (suuruusluokkaa 109&nbsp;kg/m³) ja neutronitähdissä (jopa 1018&nbsp;kg/m³).  Toisaalta tähtienvälisen aineen tiheys on erittäin pieni, eri arvioiden mukaan keskimäärin 10−25&nbsp;–&nbsp;10−15&nbsp;kg/m³. 

### Alkuaineiden tiheyksiä

Tiheydet on ilmoitettu 20&nbsp;°C:ssa ja 101,325&nbsp;kPa:n paineessa.

### Muiden aineiden tiheyksiä

## Katso myös
* Pituusmassa
* Pinta-alamassa
* Ominaistilavuus

## Lähteet
*Theodore Gray: *Kiehtovat alkuaineet*, 1. painos, s. 175–177, WSOYpro Oy 2010. 

### Viitteet

## Aiheesta muualla